Cât de departe suntem de producerea unui vaccin universal care să combată coronavirusurile.
Cercetătorii americani testează un vaccin universal pentru coronavirusuri. Vaccinul combină tehnologia ARN mesager de la mai multe coronavirusuri. Vaccinul universal este încă la stadiul de testare pe animale.
Coronavirusurile rămân în continuare o amenințare. Acești viruși sunt asemănători celor de SARS din 2003 și cel care a produs pandemia de Covid. Nimeni nu poate anticipa când ar putea izbucni o nouă pandemie, dar cercetătorii vor să creeze un vaccin universal.Cercetătorii Universității Carolina de Nord au proiectat un vaccin menit să ofere protecție împotriva coronavirusului SARS-CoV-2, dar și a unui grup de coronavirusuri care pot sări de la animale la om. Studiile se bazează pe tehnologia ARN mesager folosită și de vaccinurile anti-Covid dezvoltate de Pfizer/BioNTech și Moderna, dar folosită diferit.În loc să includă codul ARNm al unui singur virus, cercetătorii au combinat ARNm de la mai multe coronavirusuri.Atunci când vaccinul a fost testat pe șoareci, serul obținut a generat anticorpi neutralizanți împotriva mai multor proteine Spike.Cu ne va ajuta un astfel de vaccin pe termen lung?Vaccinul are potențialul de a preveni focarele atunci cand este detectată o nouă variantă, lucru extrem de benefic dacă stăm să ne uităm la evoluția pandemiei de Covid-19. David Martinez, unul dintre autorii studiului, spune că prin intermediul acestei strategii, vom putea preveni un SARS-CoV-3. Va trebui însă să mai așteptăm până vom avea un astfel de vaccin, ținând cont că cercetătorii americani sunt abia în faza de testare pe animale a acestui vaccin universal.